Source: http://ec.europa.eu/civiljustice/case_to_court/case_to_court_por_mt.htm
Timestamp: 2015-05-30 19:00:13+00:00
Document Index: 1927589

Matched Legal Cases: ['qorti ', 'qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'QORTI\n', 'Qorti ', 'qorti ', 'Qorti ', 'QORTI\n', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ']

Kummissjoni Ewropea - Network gudizzjarju ewropew - Ftuħ ta’ kawża fil-qorti - Portugall
L-aħħar aġġornament: 25-09-2006
Ftuħ ta’ kawża fil-qorti - PortugallDin il-paġna issa skadiet. Il-verżjoni tal-lingwa oriġinali ġiet aġġornata u trasferita lejn il-Portal Ewropew tal-Ġustizzja elettronika.
Immaġina li jkollok tilwima ma' kumpanija,
ma' professjonist, ma' min iħaddmek, ma' membru tal-familja tiegħek jew
xi persuna oħra, fil-pajjiż tiegħek
jew f'pajjiż barrani. Sabiex tinstab soluzzjoni għal din it-tilwima, wieħed
irid jagħmel diversi mistoqsijiet, fosthom: LISTA TAL- KONTENUT
Huwa tassew meħtieġ li nirrikorri għall-Qorti? 2.
Hemm biżżejjed żmien biex nirrikorri għall-Qorti? 3.
Żgur/a li għandi nirrikorri għand Qorti Portugiża? 4.
Jekk iva, għal liema qorti partikolari għandi nirrikorri fil-Portugall, meta nqis il-post ta' domiċilju tiegħi u tal-parti l-oħra u l-elementi l-oħra tat-talba tiegħi? 5.
Għal liema Qorti f'dan l-Istat Membru għandi nirrikorri meta wieħed jikkunsidra n-natura tat-talba tiegħi u l-ammont involut? 6.
Nista' mmur jien personalment il-Qorti jew għandi jkolli intermedjarju jirrapreżentani, bħal per eżempju, avukat? 7.
F'liema dipartiment għandi mmur: fir-reception, fis-segretarjat tal-Qorti jew f'xi dipartiment amministrattiv? 8.
B'liema lingwa nista' nippreżenta t-talba tiegħi? Nista' nippreżenta t-talba tiegħi bil-fomm jew għandi nippreżentaha bil-miktub? Nista' nippreżenta t-talba tiegħi b'faks jew bl-email? 9.
Hemm xi formoli speċifiċi biex nirrikorri għall-Qorti u, fin-nuqqas ta' dan kif nista' nibda kawża? Hemm xi elementi mandatorji li jistgħu jkunu parti tal-proċess? 10.
Iridu jitħallsu xi drittijiet lill-Qorti? Jekk iva, meta għandhom jitħallsu dawn id-drittijiet? Għandi nibda nħallas lill-avukati d-drittijiet dovuti malli jibda' l-proċess? 11.
Nista' nibbenefika minn għajnuna legali? (Ara l-link ‘Ghajnuna Legali’) 12.
Meta jitqies illi l-kawża tiegħi ġiet effettivament aċċettata mill-Qrati? Nircievi konferma mill-awtoritajiet li l-kawża ġiet aċċettata u kkunsidrata valida? 13.
Inkun nista' nikseb tagħrif preċiż dwar il-kalendarju tal-fażijiet sussegwenti (per eżempju, data ta' meta rrid nidher quddiem il-Qorti)? MISTOQSIJIET PRELIMINARI QABEL MA TINFETAĦ KAWŻA FIL-QORTI
1. Huwa tassew meħtieġ li nirrikorri għall-Qorti?
Jista' jkun aktar xieraq li tirrikorri għal ‘Metodi Alternattivi ta' Soluzzjoni ta' Tilwim’. Ara dan il-link.
2. Hemm biżżejjed żmien biex nirrikorri għall-Qorti?
It-termini ta' skadenza jvarjaw skond il-każ partikolari. Dan il-punt
jista' jiġi kkjarifikat minn avukat jew mis-servizz ta' tagħrif għaċ-ċittadin
li għandu x'jaqsam mal-kwistjonijiet ta' aċċess għall-ġustizzja.
3. Żgur/a li għandi nirrikorri għand Qorti Portugiża?
Ara l-link ‘Kompetenza tal-Qrati'.
4. Jekk iva, għal liema qorti partikolari għandi nirrikorri fil-Portugall, meta nqis il-post ta' domiċilju tiegħi u tal-parti l-oħra u l-elementi l-oħra tat-talba tiegħi?
Ara l-link ‘Kompetenza tal-Qrati - Il-Portugall’.
5. Għal liema Qorti f'dan l-Istat Membru għandi nirrikorri meta wieħed jikkunsidra n-natura tat-talba tiegħi u l-ammont involut?
PASSI LI GĦANDEK ISSEGWI BIEX TIRRIKORRI GĦALL-QORTI
6. Nista' mmur jien personalment il-Qorti jew għandi jkolli intermedjarju jirrapreżentani, bħal per eżempju, avukat?
F'dawk il-każijiet fejn il-preżenza ta' avukat m'hijiex obbligatorja, il-partijiet involuti jistgħu jippreżentaw it-talbiet huma stess jew jistgħu jiġu rappreżentati minn student tal-liġi li qed jipprattika jew prokuratur legali.Huwa obbligatorju li tqabbad avukat: F'każijiet fejn ikollha kompetenza Qorti li quddiemha hija ammissibbli talba b'rikors ordinarju (meta s-sorte tal-kawża quddiem Qorti ta' l-ewwel grad ma jkunx jaqbeż l-ammont ta' €3.740,98, bil-liġi m'huwiex meħtieġ l-intervent ta' professjonist tal-forum). F'dawk il-kawżi fejn rikors huwa dejjem ammissibbli, ikun xi jkun l-ammont involut;F'dawk r-rikorsi u kawżi ppreżentati quddiem il-Qorti Superjuri.Jekk ikun obbligatorju li tqabbad avukat, jew avukat li jkun għadu qed jipprattika, jew prokuratur legali u l-partijiet infushom jistgħu jippreżentaw talbiet f'każijiet fejn ma jkunux involuti kwistjonijiet ta' dritt.F'każ ta' inventarji, tkun xi tkun in-natura tagħhom jew l-ammont involut, l-intervent ta' avukat hu obbligatorju biss biex iqajjem jew jiddiskuti kwistjonijiet ta' dritt.Meta ma jkunx hemm avukat fil-muniċipalità, il-patronċinju jista' jiġi eżerċitat minn prokuratur legali.Jekk il-kawża tkun tinvolvi ammonti taħt it-€ 3,740.98, il-preżenza ta' avukat m'hijiex meħtieġa fil-bidu ta' proċeduri ta' inġunzjoni jew f'kull proċedura oħra li taqa' taħt il-kompetenza tal-Qrati tal-Paċi (Qrati b'kompetenza għal talbiet żgħar).
Sabiex tiġi istitwita azzjoni għall-irkupru ta' debitu bbażżat fuq titolu li għandu saħħa legali eżekuttiva (titolu eżekuttiv), għandu jitqabbad avukat biss jekk l-ammont involut ikun ta' aktar minn €14,963.94. Madankollu, jekk l-azzjoni tinvolvi ammont ta' aktar minn €3,740.98, jista' jkun meħtieġ l-intervent ta' avukat fil-fażijiet aħħarija tal-proċeduri, f'dawk il-każijiet meta jkun hemm oġġezzjoni (oppożizzjoni) mid-debitur jew minn terza persuna jew proċeduri oħrajn ta' natura dikjaratorja.
7. F'liema dipartiment għandi mmur: fir-reception, fis-segretarjat tal-Qorti jew f'xi dipartiment amministrattiv?
L-entità
kompetenti li għandha tirċievi t-talba inizzjali (talba inizzjali f'azzjoni
dikjaratorja) hija s-Segretarjat Ġenerali tal-Qorti.
8. B'liema lingwa nista' nippreżenta t-talba tiegħi? Nista' nippreżenta t-talba tiegħi bil-fomm jew għandi nippreżentaha bil-miktub? Nista' nippreżenta t-talba tiegħi b'faks jew bl-email?
Il-lingwa Portugiża trid tintuża fl-atti kollha ppreżentati mill-partijiet. Id-dokumenti kollha miktuba b'lingwi barranin iridu jiġu tradotti dejjem.Kull meta jkun irid jinstema' ċittadin minn pajjiż barrani li ma jafx jesprimi ruħu bil-Portugiż quddiem Qorti Portugiża, dan jiġi pprovdut b'interpretu.Fil-Qrati tal-Paċi, il-kawża tista' tiġi ppreżentata bil-fomm. Għal kull proċedura oħra, il-kawża trid tiġi ppreżentata bil-miktub, u huwa permess l-użu ta' faks jew ta' email, kemm-il darba, fi żmien ħamest ijiem, il-Qorti tirċievi l-kopja stampata jew il-kopja ta' sigurtà, flimkien mad-dokumenti l-oħrajn li ma jkunux ġew ippreżentati qabel.
Is-sottomissjonijiet, it-talbiet u l-kontro-talbiet ta' rikorsi bil-miktub jistgħu jiġu ppreżentati f'kopja diġitali u wara għandu jintbagħat dokument ta' appoġġ stampat fuq il-karta li jitqies bħala kopja supplenti u attestazzjoni kontra modifiki mhux awtorizzati mdaħħla fit-test diġitali u d-dokumenti ppreżentati mill-partijiet li m'humiex diġitali; kull att ieħor li jrid jiġi ppreżentat bil-miktub mill-partijiet fil-proċeduri jista' wkoll jiġi ppreżentat b'kopja diġitali.Is-sottomissjonijiet, it-talbiet, it-tweġibiet, u dokumenti li jirreferu għal xi att ieħor li jrid isir bil-miktub mill-partijiet fil-proċeduri jistgħu: Jingħataw lis-segretarju tal-Qorti mat-turija ta' l-identifikazzjoni tal-persuna li qed tippreżenta d-dokumenti fil-Qorti u, jekk tintalab, tingħata irċevuta tal-wasla tagħhom.Jintbagħtu bil-posta rreġistrata, fejn id-data effettiva tar-reġistrazzjoni postali titqies bħala d-data ta' l-att proċedurali.Jintbagħtu bil-faks jew bl-email, iżda fil-każ ta' l-aħħar tkun meħtieġa l-firma diġitali tal-firmatarju u d-data tat-trażmissjoni titqies bħala d-data ta' l-att proċedurali.Minn Jannar 2003, il-prattika li jintbagħtu atti b'mezzi diġitali saret obbligatorja meta jkun hemm patronċinju legali. Dawn il-kopji diġitali jridu jiġu segwiti b'kopja stampata, li għandha tasal fi żmien 5 ijiem.
9. Hemm xi formoli speċifiċi biex nirrikorri għall-Qorti u, fin-nuqqas ta' dan kif nista' nibda kawża? Hemm xi elementi mandatorji li jistgħu jkunu parti tal-proċess?
formoli apposta biex jinbdew proċeduri ta' inġunzjoni kif ukoll biex jinbdew
proċeduri quddiem il-Qrati tal-Paċi meta, fil-każ ta' l-aħħar ma jkunx hemm
l-alternattiva li l-każ jiġi ppreżentat bil-fomm.
F'kull
każ ieħor, m'hemmx formoli, u l-elenkar tal-fatti jista’ jiġi ppreżentat
f'żewġ kopji; meta l-elenkar tal-fatti jirrigwarda aktar minn persuna waħda,
huma jiġu offruti l-istess numru ta' kopji duplikati daqs kemm hemm persuni
li jgħixu f'postijiet separati, ħlief jekk ikunu qed jiġu rappreżentati
mill-istess avukat.
It-talbiet,
sottomisjonijiet u dokumenti ppreżentati minn kull waħda mill-partijiet jridu
jiġu segwiti b'ammont ta' kopji stampati daqs kemm huwa msemmi fil-paragrafu
ta' qabel. Dawn il-kopji jintbagħtu lill-kontroparti ma' l-ewwel notifika
wara li jiġu ppreżentati.
jkun ġustifikat minħabba raġunijiet speċjali, l-Imħallef jista' jeżenta
lill-parti in kwestjoni milli tippreżenta l-kopiji jew jistabilixxi perjodu
addizzjonali għall-preżentazzjoni tagħhom. Minbarra l-kopji duplikati li
jridu jingħataw lill-kontroparti, il-parti trid toffri kopja oħra ta' kull
elenku ta' fatti biex tiġi infilzata u li jrid jitqies bħala bażi
għar-riforma tal-proċeduri f'każ illi din tkun nieqsa. Fil-mument li
jkunu ser jibdew il-proċeduri, id-dokument li jipprova li sar il-ħlas
tad-drittijiet inizjali jew tad-drittijiet tat-talba għal għajnuna legali
għandu jiġi ppreżentat.
10. Iridu jitħallsu xi drittijiet lill-Qorti? Jekk iva, meta għandhom jitħallsu dawn id-drittijiet? Għandi nibda nħallas lill-avukati d-drittijiet dovuti malli jibda' l-proċess?
il-ħlas ta' l-ispejjez huwa obbligatorju f'każ li ma jinkiseb ebda benefiċċju
ta' għajnuna legali (jekk jogħġbok ara l-fajl rispettiv). Fuq
Id-drittijiet
tal-Qorti jitħallsu ftit ftit, imma parti minn dawn id-drittijiet iridu
jitħallsu malli jibdew il-proċeduri.
Meta parti tkun
rappreżentata minn avukat u ma tirċievi l-ebda benefiċċju ta' għajnuna legali,
il-ħlasijiet lill-avukat iridu jsiru skond il-kundizzjonijiet u t-termini
miftehma minn qabel ma' l-avukat. 11. Nista' nibbenefika minn għajnuna legali? (Ara l-link ‘Ghajnuna Legali’)
KIF JITMEXXEW IL-PROĊEDURI
12. Meta jitqies illi l-kawża tiegħi ġiet effettivament aċċettata mill-Qrati? Nircievi konferma mill-awtoritajiet li l-kawża ġiet aċċettata u kkunsidrata valida?
L-azzjoni titqies li ġiet ippreżentata
fil-mument meta tasal għand is-segretarjat it-talba inizzjali rispettiva
(l-ewwel elenku ta' fatti tal-proċeduri minn min jippreżenta ruħu fil-Qorti u
jifformula t-talba inizjali).
L-aspetti formali jiġu vverifikati, fil-mument
tal-wasla tat-talba, mill-uffiċjal inkarigat biex jirċevihom, imma jkun hemm
proċeduri ulterjuri meta l-Imħallef jeżegwixxi dan il-kontroll b'mod aktar
rigoruż u profond (b'mod partikolari fir-rigward ta' azzjoni dikjaratorji,
provi dokumentarji u s-sentenza). Il-partijiet dejjem jiġu notifikati b'dawn id-deċiżjonijiet.
13. Inkun nista' nikseb tagħrif preċiż dwar il-kalendarju tal-fażijiet sussegwenti (per eżempju, data ta' meta rrid nidher quddiem il-Qorti)?
Il-liġi ma timponix li l-Qrati jagħtu dan it-tip ta' tagħrif. Aktar tagħrif
Il-Qrati Supremi tal-Ġustizzja - - Ministeru tal-Ġustizzja - Qorti Kostituzzjonali Qorti ta' Appell ta' Lisbona Qorti ta' Appell ta' Coimbra Qorti ta' Appell ta' Évora - - Qorti ta' Appell ta' Porto Uffiċċju ta' l-Avukat Ġenerali tar-Repubblika Entità responsabbli għat-taħriġ ta' l-Imħallfin Portugiżi - - Li tipprovdi fost oħrajn, il-kuntatti tal-Qrati u l-ġurisdizzjonijiet territorjali tagħhom u l-aċċess għal websajt ta' l-Uffiċjali tal-Ġustizzja Uffiċċju tal-Politika Leġislattiva u l-Ippjanar fi ħdan il-Ministeru tal-Ġustizzja - Direttorat Ġenerali tar-Reġistru u n-Nutara Istitut tal-Konsumatur Assoċjazzjoni ta' l-Imħallfin Portugiżi Sindikat tal-Maġistrati tal-Ministeru Pubbliku Kamra ta' l-Avukati Qafas ta' leġislazzjoni «online» fih iċ-ċertifikati u l-atti ppubblikati fis Serje I ta' D.R. sa mill-01-01-1970; jippermetti aċċess liberu għal leġislazzjoni ppubblikata fis-Serje I sa mill-1/1/2000
« Ftuħ ta’ kawża fil-qorti - Informazzjoni Ġenerali | Portugall - Informazzjoni Ġenerali »